26/04/2017 | Administración LocalMunicipal
Pontedeume
Bases reguladoras do “Concurso dos Maios 2017 de Pontedeume”

Por medio de decreto número 207.2017 de 24.04.2017 resolveuse aprobar as bases do “CONCURSO DOS MAIOS 2017 DE PONTEDEUME”, que a continuación se transcriben: 1º - No Concurso de Maios poderán participar rapazas e rapaces que non superen os dezaseis anos (incluídos). 2º- Por cada maio terá que cubrirse unha solicitude independentemente de que sexa presentado de forma individual ou presentado por un grupo (asociación, clase escolar, etc.) 3º - Na creación do Maio pódese usas todo tipo de flores, valorarase positivamente que as flores sexan de temporada.4º- Cada Maio deberá presentarse acompañado dunha poesía ou cantiga que os participantes deberán ler ou cantar. Ao presentar as coplas especificarase se son novas ou tradicionais.5º - A poesía ou cantiga será orixinal e inédita. Deberase facilitar copia á organización e xurado do concurso.6º- Puntuarase cubrir con verde (mirto, fiuncho, xesta, etc) as partes do Maio, varas, patas, madeiras, etc.7º- Puntuarase a figura, dificultade, elementos vexetais, etc.8º- Valorarase a uniformidade dos participantes (levadores do Maio) a nena/o coa banda ou coroa de flores.9º- Valorarase negativamente levar á vista cartóns, cordas, elementos plásticos, arames, madeiras, etc.10º- A Concentración dos Maios realizarase nos Xardíns de Lombardero ás 17:30 h. do día 1 de maio. Posteriormente os Maios participantes percorrerán as rúas do pobo ata chegar a Alameda de Raxoi.11º - As solicitudes de participación deberán formalizarse no Departamento de Cultura do Concello, en horario de 9:00 a 14:00 h. Tamén se poderán inscribir no Xardín de Lomabardero ata 15 minutos antes de empezar o pasacalles.12º - O prazo de inscrición para o concurso abrirase o día 20 de abril, e rematará o día 1 de maio, quince minutos antes do inicio da actividade.13º - O xurado ten a potestade de eliminar do concurso aqueles Maios que considere que non reúnen as condicións necesarias para ser considerados como tales, en base a súa construción e elementos que o forman ou que non reúnan un mínimo de calidade para poder acceder ao premio de participación.14º - Establecese dúas categorías, Maio pequeno (aproximadamente ata 60 cm de altura desde o solo, sin contar as patas de soporte, 55 cm ancho e 90 cm de largo de corpo do Maio, non se contabilizara a lonxitude dos brazos de transporte), en cada unha delas concederanse tres premios: 1º Premio: 150 € + Diploma 1º Premio: 90 € + Diploma 2º Premio: 100 € + Diploma 2º Premio: 70 € + Diploma 3º Premio: 70 € + Diploma 3º Premio: 50 € + Diploma 15º - Establécese un premio á mellor copla cunha contía económica de 70 € Puntuarase neste apartado: Interpretación cantada da canción–copla e a súa orixinalidade Lectura (ou recitado) da canción-copla orixinal Valoraranse máis as coplas que sexan acompañadas con música ou percusión Valorarase máis se os acompañantes musicais son neno/as que si son adultos. Puntuaranse máis as músicas orixinais sobre outras xa coñecidas. Ao presentar as coplas especificarase se son novas ou tradicionais para súa valoración Facilitaranse as coplas a organización por cuadriplicado antes do comezo do concurso 16º - Destinarase unha cantidade de 400 € para premios de participación. Este premio calcularase dividindo 400 € entre o número de Maios participantes, non podendo exceder de 40 € por Maio. Os Maios premiados nas categorías descritas nos puntos 14 e 15 destas Bases non recibirán premio de participación. No caso de que a división non sexa exacta redondearase en múltiplos de 5 €. 17º - Os premios poderían quedar desertos de non existiren Maios de calidade a xuízo do xurado.18º - A decisión do xurado é inapelable e estará composto por persoas directamente relacionadas coa elaboración e construción de maios. O xurado terá potestade para resolver os problemas que xurdan durante o concurso.19º - A composición do xurado comunicaráselle aos participantes e público en xeral o mesmo día do concurso.20º - A organización resérvase o dereito de cancelar o concurso ou resolver os imprevistos sen estar obrigada a comunicárllelo previamente aos participantes.21º - Os premios serán aboados una vez se proceda á entrega da documentación xustificativa da citada concesión por parte do Departamento de Cultura do Concello, acompañada do certificado de conta bancaria dos beneficiarios ou do representante legal dos mesmo no caso de menores de idade, achegando tamén copia compulsada do NIF/CIF, circunstancia que tamén deberá acreditada. Unha vez revisada a documentación requerida no parágrafo anterior, procederase á ratificación da decisión do xurado por órgano competente e a correspondente ordenación do pago.22º - A participación no concurso implicará a aceptación das presentes bases.” O que se fai público para xeral coñecemento, dando cumprimento así ao contido da dita resolución. Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 25 de abril de 2017.